Donald Sutherland

Donald McNicol Sutherland (1935–2024) var en canadisk skuespiller med en karriere som strakk seg over nær 60 år. 

Sutherland døde 20. juni 2024 i Miami i USA. 

 Liv og familie 
 Oppvekst og utdanning 
Sutherland ble født 17. juni 1935 i Saint John i New Brunswick i Canada og vokste opp i Bridgewater i Nova Scotia. Han fikk sin første deltidsjobb da han var 14 år, som nyhetskorrespondent for den lokale radiostasjonen CKBW Radio i Bridgewater.

Han studerte ved Victoria College ved University of Toronto og tok mastergrad både i ingeniørfag og drama. Han var i en periode med i en revygruppe i Toronto, noe som førte til at han endret sine planer om en karriere som ingeniør. Etter å ha tatt sine to mastergrader reiste han til England for å studere videre ved London Academy of Music and Dramatic Art (LAMDA).

 Familie 
Fra 1959 var Sutherland gift med Lois Hardwick. De ble skilt i 1966. Sutherland var så gift med skuespilleren Shirley Douglas, datter av den canadiske politikeren Tommy Douglas, fra 1966 til 1970. Sammen fikk de datteren Rachel og sønnen Kiefer, sistnevnte er selv skuespiller og regissør.

Tidlig i 1970-årene hadde Sutherland et forhold til Jane Fonda. Han møtte sin tredje kone, den fransk-canadisk skuespilleren Francine Racette under innspillingen av dramaet Alien Thunder. Med henne fikk han tre sønner, som alle har fått navn etter regissører foreldrene har arbeidet for: Roeg (født 1974), Rossif (født 1978) og Angus Redford (født 1979).

 Skuespillerkarriere 
Tidlig i 1960-årene fikk han mindre roller i britisk film og fjernsyn. Etter hvert ble rollene mer betydelige som i skrekkfilmen Castle of the Living Dead med Christopher Lee i  og Dr. Terror's House of Horrors ().

Den første store suksessen kom i forbindelse med tre krigsfilmer: The Dirty Dozen i  med Lee Marvin og Charles Bronson, i rollen som kaptein Benjamin Franklin «Hawkeye» Pierce i Robert Altmans M*A*S*H () og som stridsvognkommandøren sersjant Oddball i Kellys helter med Clint Eastwood og Telly Savalas.

Sutherland og Jane Fonda innledet et forhold under innspillingen av den Oscar-belønte detektivthrilleren Klute i . I tillegg til å ha et forhold både på og utenfor lerretet, utviklet Sutherland og Fonda også et profesjonelt samarbeid da de produserte og spilte i antikrigsfilmen F.T.A. (), som består av en rekke sketsjer som utspilles utenfor amerikanske troppebaser rundt Stillehavet, samt intervjuer med amerikanske soldater i aktiv tjeneste i Vietnam.

Sutherland fikk en rekke tilbud om hovedroller utover hele 1970-årene, og han spilte i skrekkfilmen Don't Look Now (), krigsfilmen The Eagle Has Landed () og sci-fi filmen Invasjon fra rommet () (med Brooke Adams og Jeff Goldblum). Han har også hatt kritikerroste roller i Bernardo Bertoluccis 1900 fra 1976 og den Oscar-belønte Ordinary People (med Mary Tyler Moore og Tinothy Hutton) fra . I 1980- og 1990-årene vakte rollene og filmene Sutherland spilte i, ikke samme oppmerksomhet som før – med noen unntak, som apartheiddramaet A Dry White Season fra  (med Marlon Brando og Susan Sarandon), thrilleren Backdraft fra  (med Kurt Russell og Robert De Niro) og i Six Degrees of Separation () (med Stockard Channing og Will Smith).

I Oliver Stones J.F.K. – saken fortsetter spilte Sutherland en mystisk etterretningsoffiser som uttaler seg om kontakter til forsvarsindustrien, i forbindelse med mordet på Kennedy. I 2000-årene spilte Sutherland rollen som presten Monroe i filmen Cold Mountain (), i nyinnspillingen av The Italian Job () og i Pride and Prejudice (). I den sistnevnte filmen, som var basert på Jane Austens roman av samme navn, spilte han hovedrollen mot Keira Knightley.

Han medvirket som Wilhelm Reich i musikkvideo til Hounds of Love av Kate Bush.

Sutherlands karakteristiske stemme har blitt brukt i en rekke reklamefilmer og radioreklamer, blant annet for Volvo.

I 2019 ble han forfremmet til companion av Order of Canada.

 Filmografi 
 1960-årene 

 1970-årene 

 1980-årene 

 1990-årene 

 2000-årene 

 Referanser 

 Eksterne lenker 


Kategori:Canadiske skuespillere
Kategori:Personer fra Saint John County i New Brunswick
Kategori:Personer fra Nova Scotia
Kategori:Order of Canada